Diari Oficial de la Generalitat Valenciana


Sumari del DOGV 7362, del 17-09-2014 (2014/8393)

RESOLUCIÓ de 9 de setembre de 2014, de la Direcció Territorial de Castelló, per la qual es dóna publicitat a les autoritzacions ambientals integrades atorgades i a les modificacions de les autoritzacions ambientals integrades atorgades.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7362

Data del DOGV
:   17-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8393


Data del document
:   09-09-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 9 de setembre de 2014, de la Direcció Territorial de Castelló, per la qual es dóna publicitat a les autoritzacions ambientals integrades atorgades i a les modificacions de les autoritzacions ambientals integrades atorgades. [2014/8393]  
De conformitat amb la Llei 2/2006, de 5 de maig, de Prevenció de la Contaminació i Qualitat Ambiental, i d'acord amb l'article 40, apartat 3, de l'esmentada llei, les resolucions administratives per mitjà de les quals s'atorguen o modifiquen les autoritzacions ambientals integrades seran objecte de publicació en el Diari Oficial de la Comunitat Valenciana, resolc:  
  
Únic  
Donar publicitat en el Diari Oficial de la Comunitat Valenciana a les autoritzacions ambientals integrades atorgades a diferents activitats industrials per mitjà de les resolucions del director territorial de Castelló de la Conselleria d'Infraestructures, Territori i Medi Ambient, i que s'indiquen en l'annex d'esta resolució.  
El contingut integre de les resolucions pot consultar-se en l'adreça d'Internet: ?http://www.cma.gva.es/ricv?, web de la Conselleria d'Infraestructures, Territori i Medi Ambient. Els expedients es troben en el Servici Territorial d'Infraestructures, Territori i Medi Ambient, avinguda Germans Bou, 47, 3a planta, de Castelló de la Plana.  
  
Contra les resolucions llistades, que no posen fi a la via administrativa, es podrà presentar recurs d'alçada d'acord amb el que disposa l'article 37 del Decret 127/2006, davant del director general de Qualitat Ambiental de la Conselleria d'Infraestructures, Territori i Medi Ambient en el termini d'un mes des del següent al de la publicació de la present resolució d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 9 de setembre de 2014.- El director territorial: Jorge Traver de Juan.  
  
  
  
ANNEX  
  
Autorització ambiental integrada amb el Número de Registre d'Instal·lacions de la Comunitat Valenciana 422-09/AAI/CV (Expedient 06/10/AAI/CS). Resolució de 5 d'agost de 2014, de la Direcció Territorial de Castelló d'Infraestructures, Territori i Medi Ambient, per la qual es modifica d'ofici l'autorització ambiental integrada atorgada a l'empresa Ravi Iniciativas Medioambientales, SLU, amb CIF B-12632923 i domicili social a Borriol (Castelló), carretera Castelló-Morella, km. 12,5, per a la instal·lació d'un abocador de residus inerts en la partida Pla de Fenosa, parcel·les 218 a 224, 239, 241, 242, 244, 245, 247 a 249 del polígon 1 de Vilafamés (Castelló). (Annex II, epígraf 5.2).